open-index/open-wikipedia-markdown huggingface dataset:
Gilutis (12130525)

**Gilutis** arba **Prūdas** – ežerėlis Lietuvoje, Utenos rajone, 6,5 km į pietus nuo Saldutiškio, Gasiulio miške (Labanoro giria). Ežerėlio ilgis iš šiaurės į pietus – 0,09 km, plotis – iki 0,07 km. Altitudė 153,5 m. Krantai žemi, plačiai užpelkėję, apaugę medžiais ir krūmais. Ežerėlis nenutekantis, priklauso Alsuodžio ežero baseinui (Aisetos upės baseinas). Į pietvakarius įsikūręs Paalsuodės II kaimas.

## Šaltiniai
Nečkino nacionalinis parkas

**Nečkino nacionalinis parkas** () – saugoma gamtos sritis Rusijoje, Udmurtijos pietryčiuose, Kamos vidurupio baseine, prie Votkinsko tvenkinio ir Sivos žiočių. Įsteigtas 1997 m.

Parke saugomi išskirtiniai Kamos vidurupio baseino gamtiniai kompleksai. Abi Kamos pakrantės pasižymi iškilia lyguma, tankiai ir giliai išraižyta tankaus upių, upelių tinklo, daugybės raguvų ir griovų. Kamos salpoje gausu senvagių, užakusių senvaginių ežerų. Būdingi eglynai, vešintys pramaišiui su beržais, liepomis, sibiriniais kėniais, pušimis. Vietomis yra ąžuolynų, o upių salpose želia drebulynai, įvairūs gluosniai. Nemažai pelkių (aukštapelkių, žemapelkių, tarpinių pelkių), telkšo Zabornojės ežeras (4,35 km²), trykšta Makarovo šaltinis. Tarp čia augančių retųjų augalų paminėtini: plačialapė klumpaitė, gumbuotoji kalipsė, miškinė plikaplaiskė, raudonasis garbenis.

Nečkino parke sutinkami briedžiai, voverės, pilkieji kiškiai, baltieji kiškiai, lūšys, miškinės kiaunės, bebrai, vilkai, rudieji lokiai, šernai, azijiniai burundukai, šeškai. Iš retesnių paukščių gyvena juodasis gandras, didysis apuokas, erelis žuvininkas, jūrinis erelis, didžioji kuolinga. Vandenyse plaukioja reti Volgos starkiai, paprastieji kūjagalviai, sibirinės lašišos, sterlės.

Parko teritorijoje yra neolito, bronzos ir geležies amžiaus archeologinių vietovių, šiame krašte vyko finougrų etnogenezė.


Красота реки Камы.JPG|Kamos pakrantės
Nechkinosanforest.jpg|Žiemiškas kraštovaizdis
Дорога в Нечкинском национальном парке - panoramio (1).jpg|Miško keliukas
Река_Кама,_вид_с_холма_у_Церкови_Тихвинской_иконы_Божией_Матери_01.jpg|Kamos vingis nuo Tichvino Dievo Motinos ikonos cerkvės


## Šaltiniai
Pliaušys

**Pliaušys** – ežeras Lietuvoje, Utenos rajone, 8,5 km į rytus nuo Tauragnų, Daunorių miške. Ežero ilgis iš šiaurės vakarų į pietryčius – 0,49 km, plotis – iki 0,25 km. Altitudė 151,6 m. Kranto linija labai vingiuota, iš vakarų į ežerą yra giliai įsiterpę 2 pusiasaliai. Krantai žemi, pelkėti (Stapiejokų raistas), ištisai apaugę krūmynais ir medžiais. Šiaurinėje pakrantėje vietomis plyti pievos. Pietuose išteka Pliaušės upelis link Almajo ežero.

## Šaltiniai
Onegos pamario nacionalinis parkas

**Onegos pamario nacionalinis parkas** () – saugoma gamtos sritis šiaurės Rusijoje, Archangelsko srityje, Onegos pusiasalio šiaurėje (Primorsko ir Onegos raj.). Įsteigtas 2013 m.

Parkas apima Onegos pusiasalio pajūrio lygumą, taigos, pajūrio ir pelkėtų miškų gamtinius kompleksus bei istorinį–kultūrinį paveldą. Į parko teritoriją patenka Onegos įlankos Unos užutėkio akvatorija (rezervatinė zona). Būdingos kalvotos moreninės lygumos, vietomis skardingi sprūdžiai (ryškus skardis skiria Baltosios jūros Vasarinį krantą), su ežerų duburiais, keimais, ozais. Paviršius išraižytas daugybės trumpų upelių (didžiausias – Zolotica), mažų ežerų ir pelkių. Parke veši tamsiosios taigos sengirės, vietomis išeinančios iki pat jūros kranto. Prie Liamcų kaimo išlikę maumedynų. Kitur veši tundra, pelkių ir pajūrio augmenija, sausosios slėnių pievos. Pajūryje pustomos kopos.

Onegos pamarys – svarbi paukščių migracijos ir perėjimo vieta (ypač, Unos užutėkis). Čia sutinkami tetervinai, kurtiniai, žvyrės, ereliai žuvininkai, jūriniai ereliai. Būdingi žinduoliai – briedžiai, erniai, voverės, baltieji kiškiai, lūšys, miškinės kiaunės, bebrai, vilkai, rudieji lokiai, ondatros, ūdros, šermuonėliai, šeškai, barsukai. Aplinkiniuose vandenyse plaukioja žieduotieji ruoniai, grenlandiniai ruoniai, jūrų kiškiai, baltieji delfinai, lašišinės žuvys.

Onegos pamario nacionaliniame parke išlikę senųjų medinių Pomorės kaimų (Letniaja Zolotica, Pušlachta, Liamca). Daug jūros gyvūnų galima pamatyti Ucht Navoloko kyšulyje, kur įrengti turistiniai takai. Yra keletas švyturių. Rasta archeologinių vietovių: ankstyvojo neolito (V tūkstm. pr. m. e.) ir eneolito (III–II tūkstm. pr. m. e. sąvarta), vėlyvojo bronzos amžiaus Baltosios jūros kultūros radinių (II–I tūkstm. pr. m. e. sąvarta) bei vėlyvojo geležies amžiaus; taip pat senovinė observatorija (8000 m. pr. m. e.). Plėtojama mėgėjiška žūklė, grybavimas, uogavimas.


Краски севера - закат.jpg|Saulėlydis parke
Национальный парк Онежское Поморье.jpg|Pakrantės salelė
Медведь русского севера.jpg|Rudasis lokys parke
Берег Онежской губы.jpg|Jūros krantas žiemą


## Šaltiniai
LG Tk serijos lokomotyvas

**Tk** – serijinis keleiviniams sąstatams vežti skirtas lokomotyvas, Lietuvos geležinkelių užsakymu 1932 m. suprojektuotas ir pagamintas „Škodos“ gamykloje Pilzene (Čekoslovakija). Iš viso buvo išleisti 4 tokio tipo garvežiai, su ašies formule 1’B2’ h2t. Techninės literatūros šaltiniuose žinomi  arba , taip pat  pavadinimu, taip atskiriant juose nuo tarpukaryje Latvijos geležinkelių () eksploatuotų vokiškų taip pat **Tk** serijos lokomotyvų, žymėtų kaip .

## Istorija

Tai buvo modernūs, po 35 t sveriantys ir standartinei geležinkelio vėžei (1435 mm) pritaikyti garvežiai. „Škoda“ jiems suteikė gamyklinį ženklinimą nuo 751 iki 754, o Lietuvos geležinkeliai, juos sunumeravę LG 11–14, paleido į eksploataciją atkarpoje Pagėgiai–Radviliškis–Obeliai. Galėdavo pasiekti maksimalų 90 km/h greitį ir ruožą Pagėgiai–Radviliškis įveikdavo per suplanuotą 127 minučių laikotarpį. 1939 m. vietoj šių garvežių pradėjo kursuoti taip pat Čekoslovakijoje pagaminti ir turintys geresnes savybes  lokomotyvai Gp.

Antrojo pasaulinio karo metu Tk serijos garvežiai buvo Vermachto užgrobti ir priskirti rūšiavimo stočiai Ryga–Šķirotava. 1945 m. atsidūrė Vienos Hütteldorfo stotyje (Austrija) ir iš jų geriausiai išsilaikę LG 11 ir LG 14 turėjo atitekti Sovietiniams geležinkeliams (). Nuo 1948 m. lokomotyvas LG 14 (gamyklinis numeris 754) priklausė Lenkijos geležinkeliams () ir, paženklinus jį kaip OKf100–1, buvo eksploatuojamas Vroclave. 1950 m. nurašytas, o katilas  pastarajame mieste iki pat 1975 m. tarnavo šildymo tikslams. Geležinkelio istorikų spėjimu, bent jau iki 1953 m. Štasfurto stotyje (Vokietijos Demokratinė Respublika) stovėjęs garvežys galėjo būti Lietuvos geležinkeliams priklausęs LG 12.

## Šaltiniai
* Раков В.А. *Локомотивы и моторвагонный подвижной состав железных дорог Советского Союза (1966–1975 гг.)* – М.: Транспорт, 1979 C. 333 ​ISBN 5-277-00821-7
* Herman Gijsbert Hesselink, Norbert Tempel. *Eisenbahnen im Baltikum* – Münster: Lok Report, 1996 ​ISBN 3-921980-51-8​
* Ing. Karel Zeithammer. *Česká stavba parních lokomotiv II. 1930–1945* – [Praha]: Nakladatelství Růžolící chrochtík, 2013 ISBN 978-80-904737-5-1
* Tomasz Roszak. *Parowozy Litwy i Łotwy w służbie PKP* // „Świat Kolei“ nr. 3/2002(080), s. 11–12
Pilišo kalnai

**Pilišo kalnai** () – kalnų masyvas Vengrijos šiaurinėje dalyje, į šiaurės vakarus nuo Budapešto, Uždunojės kalnyne. Aukštis siekia 757 m (Pilišo kalnas).

Pilišo masyvas klintinis, plokščiaviršūnis. Paplitę karstiniai reiškiniai, yra daugiau kaip 150 karstinių urvų, didžiausias – Ladeni–Barbangas (ilgis 400 m, gylis 63 m).

Pilišo kalnai yra drėgniausia Vengrijos vieta – čia per metus iškrenta iki 1200 mm kritulių. Kalnų šlaitus dengia bukų miškai. Plėtojamas turizmas (populiari poilsio vieta Vengrijoje), įsteigtas biosferos rezervatas, Dunojaus–Ipolio nacionalinis parkas (įkurtas 1997 m.).

Vietovardis laikomas slaviškos kilmės, lyginamas su  („plikakalnis“). Senovėje Pilišo masyvas buvo vengrų valdovų medžioklės plotas.

## Šaltiniai
Ozdas

**Ozdas** () – miestas šiaurės rytų Vengrijoje, Boršodo-Abaujaus-Zemplėno medėje, 40 km į šiaurės vakarus nuo Miškolco, netoli Slovakijos sienos, prie Hangonio upelio (Šajo intakas). Vystoma mašinų gamybos, medienos ir metalo apdirbimo, statybinių medžiagų, siuvimo, trikotažo, maisto pramonė, juodoji metalurgija (nuo 1843 m.). Ozdo apylinkėse kasamos rusvosios anglys. Yra Šv. Mikalojaus katalikų bažnyčia, krašto muziejus, XIX a. neorenesansinis kazino pastatas, etnografinis muziejus.

7 % Ozdo gyventojų yra čigonai, nors kai kur nurodoma, kad jie gali sudaryti net 37 % miesto ir ypač jo apylinkių gyventojų. Ozdas yra vienas skurdžiausių šalies miestų.

## Istorija
Ozdo kaimas istoriniuose šaltiniuose minimas nuo 1272 m. Miestas sudarytas XX a. vid. (1949 m.), sujungus Ozdo, Boljoko ir Šajovarkonio kaimus ir pradėjus plėtoti sunkiąją pramonę.

## Šaltiniai
Orošhaza

**Orošhaza** () – miestas pietvakarių Vengrijoje, Bėkėšo medėje, 35 km į pietvakarius nuo Bėkėščabos. Pro miestą eina Bėkėščabos–Segedo plentas ir geležinkelis. Vystoma mašinų gamybos, medienos apdirbimo, statybinių medžiagų, stiklo, maisto (mėsos, malimo, vyno, tabako, vaisų ir daržovių perdirbimo) pramonė. Orošhazos apylinkėse siurbiama nafta ir gamtinės dujos. Yra barokinė evangelikų liuteronų bažnyčia (pastatyta 1777 m.), Santo Kovačo Janoso muziejus, meno galerija, arboretumas (>2000 medžių rūšių).

2001 m. 98 % miesto gyventojų buvo vengrai, 1 % – čigonai.

## Istorija
Orošhaza istoriniuose šaltiniuose minima nuo 1466 m.

## Šaltiniai
Oroslanis

**Oroslanis** () – miestas šiaurės vakarų Vengrijoje, Komaromo-Estergomo medėje, Vėrtešo plynaukštėje, 55 km į vakarus nuo Budapešto, 12 km į pietvakarius nuo Tatabanios, prie Bokodžio karjero. Vystoma medienos apdirbimo, statybinių medžiagų, chemijos, maisto pramonė. Oroslanio apylinkėse kasamos rusvosios anglys, piritas, boksitas, gipsas. Veikia šiluminė jėgainė (235 MW), įsteigtas technologijų parkas (nuo 1997 m.). Gretimame Majko kaime išlikęs XVIII a. kamendulių vienuolynas.

2011 m. 81,8 % miesto gyventojų buvo vengrai, 2,4 % – čigonai, 1,3 % – vokiečiai.

## Istorija
*Oroszlankew* („liūto akmuo“) gyvenvietė istoriniuose šaltiniuose minima nuo 1383 m. XV a. priklausė didikų Čakų šeimai. XVIII a. į turkų nuniokotas žemes atkeldinta žmonių iš Slovakijos. XX a. vid. pradėta plėtoti sunkioji pramonė ir kalnakasyba, 1954 m. Oroslaniui suteiktas miesto statusas.

## Šaltiniai
Faith (George Michael albumas)

**„Faith“** – debiutinis britų atlikėjo George Michael solinis albumas, išleistas 1987 m. spalio 30 d. leidėjų kompanijų „Columbia Records“ ir „Epic Records“. Albumas susilaukė nemenkos sėkmės, įskaitant ir 1989 m. Grammy apdovanojimą už metų albumą. 1988 m. JAV buvo geriausiai parduodamas albumas ir netruko tapti deimantiniu. Vien JAV buvo parduota 11 mln. kopijų, o už jos ribų – apie 25 mln.

Georgas pradėjo solinę karjerą, po to kai pavargo nuo paplitusios nuomonės, kad neva jo ir Andrew Ridgeley grupė „Wham!“ yra ne kas kita, kaip tik paaugliška, madų besivaikanti grupė. Nors jų pastarasis albumas „Make It Big“ buvo populiarus ir turėjo dainų su rimtesnėmis temomis, Georgas pasakė savo grupės partneriui Andrew'ui, kad jiems reikėtų jau skirtis ir pasukti savais keliais. Jiedu nutarė, kad paskutinis gyvas pasirodymas bus Wembley stadione. Po šito Michael'as pradeda solinę karjerą ir išleidžia „Faith“ albumą.

## Dainų sąrašas
Visus dainų žodžius parašė George Michael, išskyrus kur pažymėta.

### Pirmoji pusė

# „Faith“ – 3:16
# „Father Figure“ – 5:36
# „I Want Your Sex“ (Parts 1 & 2) – 9:17
# „One More Try“ – 5:50

### Antroji pusė

# „Hard Day“ – 4:48
# „Hand to Mouth“ – 4:36
# „Look at Your Hands“ (Michael, David Austin) – 4:37
# „Monkey“ – 5:06
# „Kissing a Fool“ – 4:35

### CD ir kasečių papildomi įrašai

# „Hard Day“ (Shep Pettibone Remix) – 6:29
# „A Last Request (I Want Your Sex Part 3)“ – 3:48

## Singlai

## Išnašos
Askoldas

**Askoldas** (žuvo 882 m.) buvo vienas iš dviejų greičiausiai legendinių variagų bajorų (antrasis buvo Diras), kuriems rusų metraščiuose priskiriamas Kijevo užkariavimas bei Kijevo kunigaikštystės įkūrimas, tuo pat metu kai variagai Riurikaičiai įkūrė Naugardo kunigaikštystę.

## Būtųjų laikų kronika

Pasak Būtųjų laikų kronikos Riurikas išsiuntė Askoldą ir Dirą į Konstantinopolį. Keliaudami Dniepru jie pamatę ant kalno esančią gyvevietę ir paklausę kam ji priklausanti. Jiems buvo pasakyta, kad tai Kijevas, o jį pastatė trys broliai Kijus, Ščekas ir Chorivas. Iš jų kilo miesto gyventojai, kurie dabar mokantys duoklę chazarams. Askoldas ir Diras įsikūrė mieste, surinko varangų draugiją ir ėmė valdyti miestą bei rytų polianų žemes.

Askoldas 860 m. pirmą kartą užpuolė Bizantijos sostinę Konstantinopolį, bizantiečių buvo atverstas į krikščionybę ir pakrikštytas Mikalojaus vardu. Pagal rusų metraščių tradiciją 882 m. prie Kijevo atvykęs Olegas išviliojo iš miesto Askoldą ir Dirą neva ateiti jį pasveikinti, apkaltino juos neteisėtai valdant miestą ir nužudė. Po to Olegas paskelbė Kijevą savo valstybės sostine. Taip įvykęs Kijevo ir Naugardo kunigaikštysčių susijungimas laikomas Kijevo Rusios valstybės pradžia. VAsilijus Tatiščevas, Borisas Rybakovas ir kai kurie kiti rusų ir ukrainiečių istorikai 882 m. įvykius Kijeve interpretavo kaip pogonių varangų reakciją į Askoldo krikštą. Tatiščevas Askoldą net vadino "pirmuoju Rusios kankiniu".

## Al Masudis

Vienintelis ne rusų šaltinis galbūt minintis Askoldo bendravaldį Dirą yra arabų istorikas Al Masudis. Pasak jo, „karalius al-Diras [Dayr] buvo pirmasis sakalibų [slavų] karalius“. Nors kai kurie mokslininkai spekuliavo, kad "al-Dir" buvo to paties laikotarpio slavų valdovas, tačiau ši versija yra ginčytina ir tiek pat tikėtina, kad "al-Dir" ir Diras buvo tas pats asmuo.

## Kiti faktai ir versijos

Gali būti, kad senąja rytų slavų kalba buvo užrašyta "askold Dir", o ne "Askold i Dir" kaip minima Būtųjų laikų kronikoje. Čekų slavofilas istorikas Karelas Jaromiras Erbenas manė esant tikėtina, kad Askoldas ir Diras buvęs vienas ir tas pats asmuo, Askoldo vardas kilęs nuo senovės skandinavų óskyldr ‚svetimasis‘, o Dir buvęs tikrasis skandinaviškas šios slavams svetimo valdovo vardas. Taigi pirmasis Kijevo valdovas slavų ir varangų buvo vadinamas "óskyldr Dyri" - svetimšalis Diras. Kijevo Rusios varangai vėliau užmiršę óskyldr reikšmę ir Nestoras jau rašė apie du Kijevo valdovus - Askoldą ir Dirą.

Rusios atpuolis prieš Konstantinopolį 860 m. graikams buvo netikėtas, "žaibas iš dangaus" kaip išsireiškė patriarchas Fotijus šia proga parašytoje garsioje kalboje. Nors slavų kronikos šis antpuolis siejamas su Askoldu ir Diru, tačiau sąsaja nėra vienareikšmiška. Nors Fotijus tvirtino, kad nusiuntė vyskupą į Rusios žemę, kuri buvo pakrikštyta ir tapo draugiška Rytų Romos imperijai, daugelis istorikų atmeta versiją, kad Askoldas buvo atverstas į krikščionybę.

Askoldo kapas pasak legendos yra ant Uhorska kalvos, kur Olga vėliau pastačiusi dvi cerkves skirtas Šv.Mikalojui ir Šv. Irenai. Šiandien šioje vietoje ant stataus Dniepro kranto yra istorinis parkas, vadinamas Askoldo kapu.

## Nuorodos
Eugenijus fon Rionė

Baronas **Eugenijus fon Rionė** arba **Eugenijus von Rönne** (, ; 1830 m. sausio 1 d. Rusijos imperijos Kauno gubernijos Telšių apskrities Gargždų dvare – 1895 m. gruodžio 25 d. Berlyne (Prūsijos karalystė) – iš Baltijos vokiečių kilęs Žemaitijos dvarininkas, lenkiškai kūręs poetas. Palaidotas Gargždų Šv. arkangelo Mykolo bažnyčios šventoriuje stovinčioje Rionių šeimos koplyčioje.

## Biografija
Gimė ir kartu su seserimi Anele Elena augo kaip garsios baronų Rionių giminės atstovai. Tėvas Feliksas Filipas Rionė garsėjo geru šeimininkavimu: pertvarkė dvaro sodybą, pasodino parką. Motina Franciška Marija buvo kilusi iš grafų Zaluskių giminės. Baronai buvo surinkę turtingą archeologijos, geologijos, paleontologijos ir zoologijos, meno dirbinių kolekcijas, o Gargžduose įkurta ir nedidelė astronomijos observatorija. 

E. fon Rionė (pilnas vardas Eugenijus Karolis Antanas Teofilis) studijavo Varšuvos Kaimo ūkio ir miškininkystės institute, jame direktoriavo buvęs  Vilniaus universiteto profesorius ir 1812–1819 m. Rionė giminės dvarų tvarkytojas Michalas Očapovskis. Grižęs į Gargždus, Eugenijus Rionė perėmė dvaro valdymą: sodybą išpuošė, o aplink augusį anglško stiliaus parką pavertė vienu iš geriausiai tvarkomų visoje Žemaitijoje. Po tëvo mirties paveldėjo ir Renavo dvarą (dab. Mažeikių raj.), o seseriai Anelei Mielžinskienei atiteko Gargždų dvaro dirbamos žemės ir palivarkas kitoje Minijos upės pusėje.

Eugenijus fon Rionė domėjosi literatūrine kūryba. 1878 m. lenkų kalba jis išleido rinktinę „Poezye i prace dramatyczne“ (), kurioje tilpo 43 eilėraščiai, trys pjesės ir 1852 m. parašytą poemą  „Žemaičių vaizdeliai“. 1856 m. sukurtą eilėraštį (Do K... P...) paskyrė kraštietei poetei Karolinai Praniauskaitei. Tiek Gargžduose, tiek ir Renave buvo sukaupęs turtingas bibliotekas. Knygas jis žymėdavo *lipdėmis*, šias spalvoto popieriaus juostelės klijuodavo ant nugarėlių. Spausdiniai buvo žymimi ir kitais ženklais: herbiniais antspaudais su parašu ar reljefiniais įspaudais. Barono biblioteka Lietuvoje buvo viena gausiausių ir vertingiausių. Dabar ji saugoma Žemaičių muziejuje „Alka“ Telšiuose.

1880 m. Veisiejuose vedė grafo Edvardo Krasickio našlę Gabrielę Oginskytę (1830–1912). Vaikų neturėjo, o po sutuoktinių mirties visas turtas atiteko žmonos dukrai iš pirmos santuokos grafaitei Gabrielei Krasickytei-Biberštain-Krasickienei (1866–1938).

## Šaltiniai
* Palikimas, kuris nesugrįta, bet įpareigoja ... // www.samogit.lt 
* Eugeniusz von Rönne
* Vitalija Baltacienė. ''Žemaičių muziejaus „Alka“ biblioteka'' 
* Mažeikiai (Możejki)
Raistežeris

**Raistežeris** – ežeras Lietuvoje, Utenos rajone, 2,5 km į rytus nuo Vyžuonų. Ežero ilgis iš šiaurės į pietus – 0,33 km, plotis – iki 0,13 km. Altitudė 97,7 m. Krantai žemi, plačiai užpelkėję – aplinkui plyti ~ 9 ha dydžio pelkė. Pakrantėse plyti dirbami laukai ir pievos. Šiaurės rytuose išteka upeliukas link rytiniu pelkės pakraščiu tekančio Šventosios upės intako Girbio. Prie ežero įsikūrę Sprakšių ir Ažuraisčio kaimai. Ežeras seklus, gausiai užžėlęs vandens augalija, užankantis.

## Šaltiniai
Raistinis

**Raistinis** – ežeras Lietuvoje, Utenos rajone, 9 km į rytus nuo Užpalių. Ežero ilgis iš šiaurės vakarų į pietryčius – 0,19 km, plotis – iki 0,15 km. Altitudė 122,9 m. Krantai žemi, daugiausia pelkėti, apaugę medžiais ir krūmais. Aplinkui plyti pievos ir dirbami laukai, pietinėje pakrantėje auga miškelis. Šiaurės rytuose išteka upelis link Alaušos intako Kremblio (Šventosios upės baseinas). Į pietvakarius nuo ežero įsikūręs Viešeikių kaimas.

## Šaltiniai
Rašys

**Rašys** – ežeras Lietuvoje, Utenos rajone, 5 km į pietvakarius nuo Sudeikių, Sirutėnų kaimo šiaurrytiniame pakraštyje. Ežero ilgis iš šiaurės vakarų į pietryčius – 0,69 km, plotis – iki 0,24 km. Altitudė 134,1 m. Krantai daugiausia aukšti, tik pietinis – žemas ir pelkėtas. Šiaurinėje pakrantėje stūkso Ruzgiškių miškas, kitose pakrantėse auga miškeliai, plyti pievos. Pietryčiuose išteka Vyžuonos intakas Rašė.

Į rytus įsikūręs Juškėnų kaimas. Pietrytine pakrante eina kelias .

Vandenvardis kildinamas iš žodžių *(iš)rašyti* ('marginti'), *rašytis* ('marginys'), *raštas*, manant, kad pirminė šaknies *raš-* reikšmė galėjo bendrai reikšti nelygią formą, laužytumą.

## Šaltiniai
Saladis

**Saladis** – ežeras Lietuvoje, Utenos rajone, Vyžuonų miestelio vakarinėje dalyje. Ežero ilgis iš šiaurės vakarų į pietryčius – 0,46 km, plotis – iki 0,18 km. Altitudė 91,8 m. Krantai žemi, pelkėti, pakrantės aukštos, aplink ežerą plyti pievos, dirbami laukai, stovi gyvenamieji namai, pietinėje pakrantėje auga sodas. Pietrytine ežero dalimi prateka Dusynos upelis link Šventosios upės intako Vyžuonos. Ežeras gausiai užžėlęs vandens augalija.

## Šaltiniai
Pierre Trudeau

**Pjeras Triudo** (; 1919 m. spalio 18 d. Monrealyje – 2000 m. rugsėjo 28 d. ten pat) – Kanados politikos veikėjas, 15–asis Kanados ministras pirmininkas (1968–1979 ir 1980–1984). Šalies vyriausybei vadovavo beveik 16 metų iš eilės, neskaitant trumpos devynių mėnesių pertraukos 1979-1980 m.

P. Triudo laikomas vienu žymiausių kanadiečių politikų, tituluojamas „šiuolaikinės Kanados tėvu“, populiariausiu XX a. žmogumi Kanadoje. Jis perkėlė vykdomosios valdžios centrą iš britų parlamento į Bendruomenių rūmus Otavoje, tokiu būdu Kanadą padarydamas visiškai savarankiška ir nepriklausoma nuo buvusios metropolijos. Jo vyriausias sūnus – 23–asis Kanados ministras pirmininkas Džastinas Triudo.

P. Triudo garbei pavadintas Monrealio Pjero Elioto Triudo tarptautinis oro uostas. 

## Nuorodos

* canadahistory.com biography

|-
Samanė (ežeras)

**Samanė** - ežeras Lietuvoje, Utenos rajone, 4,5 km į rytus nuo Utenos. Ežero ilgis iš pietryčių į šiaurės vakarus - 0,23 km, plotis - iki 0,12 km. Altitudė 152,4 m. Krantai žemi, pelkėti, tik rytinis krantas aukštesnis. Šiaurinė ir rytinė pakrantės apaugusios mišku, kitur plyti pievos. Šiaurėje išteka upeliukas (Rašės baseinas). Šalia įsikūręs Mockėnų kaimas.

## Šaltiniai
Pakruojo kapinių koplyčia

**Pakruojo kapinių koplyčia** – koplyčia, stovinti Pakruojo civilinėse kapinėse, Taikos g. 1, jų rytiniame pakraštyje, prie įėjimo vartų, priešais „Atžalyno“ gimnazijos pastatą. Kapinės riboto laidojimo, užima 1,39 ha plotą, patenka į Pakruojo Šv. Jono Krikštytojo parapijos teritoriją. Sakralinis statinys tapęs sandėliuku, kuriame laikomas kapinių priežiūros inventorius.

## Istorija

Koplyčia statyta apie 1890 m. (įspausta data priekiniame fasade, ties durimis iš kairės).

Senosios pakruojiečių kartos atstovas, kraštotyrininkas Zenonas Gegeckas (1930–2016) minėjo, kad pokaryje ši koplyčia veikė, priklausė latvių bendruomenei. Jo žodžiais, gal prieš penkiolika metų buvo pavogtas koplyčios varpas (iki 2000 m.). Šalia yra XIX a. pab. antkapinių kryžių.

## Architektūra

Koplyčia dviaukštė, kvadratinio plano, pagrindiniu fasadu orientuota į šiaurės rytus. Keturšlaitį stogą puošia ornamentuotas kryžius. Fasaduose – 4 arkinės langų angos, užsandarintos medinių lentų skydais.

## Galerija


Pakruojo kapinės, koplyčia.JPG|Galinė dalis. Priekyje – gimnazija
Pakruojo kapinių koplyčia.JPG|Langai užkalti lentomis
Pakruojis, koplyčios laiptai.JPG|Laiptai tarp aukštų
Pakruojis, koplyčios langas iš vidaus.JPG|Langas iš vidaus
Pakruojis, koplyčios pastogė.JPG|Pastogės konstrukcija


## Šaltiniai
Honesty (Billy Joel daina)

**„Honesty“** – daina, kurią parašė amerikiečių atlikėjas ir dainų tekstų kūrėjas Billy Joel. „Columbia Records“ leidėjų kompanija dainą iš albumo „52nd Street“ išleido kaip singlą 1979 m. Prodiusavo Phil Ramone. „Honesty“ nėra įtraukta į jokį Bilio JAV išleistą geriausių kūrinių rinkinį, išskyrus olandiškuose ir japoniškuose „Greatest Hits Volume 2“ leidimuose. Daina sulaukė daugiausiai teigiamų vertinimų iš muzikos kritikų tiek dėl savo kompozicijos, tiek dėl žodžių. 

„Billboard Hot 100“ sąraše užėmė 24-tą vietą, šitaip tapdama vienu iš trijų albumo „52nd Street“ dainų, patekusių į Top 40. Prancūzijoje sulaukė geresnių rezultatų – ten užėmė 1-ą vietą. Japonijoje pardavus 100 000 singlo kopijų internete tapo auksiniu. Daina buvo grojama koncertuose kartu su Elton John, o vėliau ir Bryan Adams.

## Reikšmė
Tai pianino baladė apie žmonėms iš prigimties būdingą atvirumo stoką. Ji prasideda liūdnais pianino akordais. Dainoje keliama problema dėl žmonių neatvirumo vienas kitam net artimiausiuose santykiuose. Pasak Ken Bielen dainoje galima interpretuoti mintį ir taip, kad prašoma atvirumo ir sąžiningumo ne tik romantiškuose santykiuose, bet ir politine prasme.
Siesikas

**Siesikas** - ežeras Lietuvoje, Utenos rajone, 3,5 km į pietvakarius nuo Kuktiškių, Kuktiškių miške. Ežero ilgis iš šiaurės vakarų į pietryčius - 0,47 km, plotis - iki 0,27 km. Altitudė 157,3 m. Krantai žemi, ištisai apaugę krūmynais ir medžiais. Šiaurės vakaruose išteka Talės upės intakas T-2 (Viešos baseinas). Ežeras visiškai užžėlęs vandens augalija, faktiškai virtęs pelke. Pietiniu krantu eina riba su Molėtų rajonu.

## Šaltiniai
Stephen Harper

**Stivenas Harperis** (; g. 1959 m. balandžio 30 d. Toronte) – Kanados valstybės ir politikos veikėjas, 22–asis Kanados ministras pirmininkas (2006–2015), Kanados konservatorių partijos lyderis.

## Biografija
 
S. Harperis gimė Toronte, kanadiečių komanijos „Imperial Oil“ finansininko šeimoje. 1979 m. buvo įstojęs į Toronto universitetą, bet po poros mėnesių mokslą jame metė ir išvyko į Edmontoną (Albertos provincija). Čia dirbo „Imperial Oil“ kompanijos padalinyje, vėliau įstojo ir 1993 m. baigė ekonomikos studijas universitete Kalgaryje.

1993 m. buvo išrinktas Bendruomenių rūmų nariu. 2004 m. tapo suvienytos Kanados konservatorių partijos lyderiu ir opozicijos lyderiu Bendruomenių rūmuose. 2006 m. sausio 23 d. parlamento rinkimuose Konservatorių partija laimėjo pirmąją vietą (124 vietas iš 308). Ir nors nė viena partija, įskaitant Konservatorių partiją, nesugebėjo gauti daugumos vietų, S. Harperis, kaip partijos, laimėjusios santykinę balsų daugumą, vadovas, 2006 m. vasario 6 d. buvo paskirtas šalies ministru pirmininku.

2015 m. spalio 20 d. paskelbė apie savo atsistatydinimą, nes jo vadovaujama konservatorių partija pralaimėjo Kanados parlamento rinkimus.

2015 m. viduryje S. Harperis kritikavo Rusijos politiką Rytų Ukrainoje, pasisakydamas, kad Vladimirui Putinui nėra vietos Didžiojo septyneto valstybių grupėje.

## Šaltiniai

## Nuorodos

* CBC News Indepth: Stephen Harper

|-
Matas Ramanauskas

**Matas Ramanauskas** (g. 2000 m. birželio 28 d.) – Lietuvos futbolininkas, saugas. 

## Karjera
### „Riterių“ klubas
Debiutas profesionaliame futbole įvyko 2019 m., kai sužaidė pirmas rungtynes A lygoje. Iš viso 2019 sužaidė 20 rungtynių.

2021 m. lapkričio 5 d. rungtynėse prieš FK Panevėžys pasirodė po keitimo, o pačioje rungtynių pabaigoje užsidirbo raudoną kortelę ir buvo pašalintas iš aikštės. Galutinis rungtynių rezultatas buvo 1-2, o „Riterių“ klubas pralaimėjo panevžiečiams.

2022 m. sausio mėn. pasirašyta nauja sutartis su „Riterių“ klubu.

2022 m. kovo 12 d. pelnė įvartį rungtynėse prieš „Džiugo“ klubą. Tai buvo pirmasis žaidėjo įvartis A lygoje.

2022 m. rugsėjo 3 d. pasižymėjo pelnydamas įvartį prieš Jonavos klubą ir persvėrė rezultatą Riterių naudai (2-1).

2023 m. liepos mėn. žaidėjui įteikti marškinėliai su žymenimi numeris 100, reiškiančiu, kad atstovavo klubui daugiau nei šimte rungtynių.

2024 m. sausio 20 d. tapo žinoma, kad futbolininkas palieka klubą.

### „Bangos“ klubas
2024 m. vasario mėn. tapo žinoma, kad atstovaus Gargždų „Bangai“.

2024 m. kovo 2 d. debiutavo A lygos rungtynėse prieš „Kauno Žalgirio“ klubą. Susitikimas baigėsi lygiosiomis (1-1).

2024 m. balandžio 21 d. pelnė įvartį A lygos rungtynėse prieš „Hegelmann“ klubą.

2024 m. gegužės 7 d. pelnė įvartį LFF taurės turnyro antrojo etapo rungtynėse prieš FK Banga. Nors „Riteriai“ pirmavo, tačiau gargždiškiai išlygino rezultatą (3-3), o pratęsimo metu pelnė du įvarčius, nugalėjo rezultatu 5-3 ir pateko į kitą etapą.

2025 m. sausio 2 d. pranešta, kad futbolininkas dar vienam sezonui lieka „Bangos“ klube.

2025 m. gruodžio 18 d. tapo žinoma, kad futbolininkas paliko „Bangos“ klubą.

### „Panevėžio“ klubas
2025 m. gruodžio 11 d. oficialiai pranešta, kad futbolininkas prisijungė prie „Panevėžio“ klubo.

2026 m. vasario 22 d. oficialiai debiutavo Lietuvos čempionate TOPLYGA rungtynėse prieš „Sūduvą“. Susitikimą pradėjo startinėje sudėtyje ir žaidė iki finalinio švilpuko. Rungtynės baigėsi nulinėmis lygiosiomis (0–0).

## Statistika
; A lygos statistika

Spalvų reikšmės: 
: rungtyniavo A lygoje;

## Pasiekimai
; su FK „Banga“
*  **LFF taurės laimėtojas**: 2024 m.;

## Išnašos

## Nuorodos
* toplyga.lt svetainė
* SOCCERWAY
* lietuvosfutbolas.lt
* Globalsportsarchive
Kanados Parlamentas

**Kanados Parlamentas** (, ) – Kanados federalinis įstatymų leidžiamosios valdžios organas, įsikūręs ant Parlamento kalvos šalies sostinėje Otavoje.

Kanada yra federacinė parlamentinė konstitucinė monarchija, kurioje įstatymus leidžia Parlamentas. Jį sudaro Senatas (aukštieji rūmai) ir Bendruomenių Rūmai (žemieji rūmai). Senatą sudaro 105 nariai, kuriuos skiria Jungtinės Karalystės monarcho atstovas Kanados generalgubernatorius. Bendruomenių Rūmus sudaro 338 nariai, renkami visuotiniais tiesioginiais rinkimais ketveriems metams.

Bendruomenių Rūmai yra svarbiausias Parlamento organas, nes Senatas retai kada atmeta žemuosiuose rūmuose patvirtintus įstatymų projektus. Generalgubernatorius pasirašo įstatymus, kurie buvo priimti abiejuose Parlamento rūmuose. Šalies ministras pirmininkas ir vyriausybė privalo užsitikrinti Bendruomenių Rūmuose daugumą turinčios partijos ar koalicijos palaikymą.

2019 m. veiklą vykdė 42-asis Kanados Parlamentas nuo 1867 m. sukurtos Kanados konfederacijos.

## Šaltiniai

## Nuorodos

* Oficiali svetainė
Striūpys

**Striūpys** - ežeras Lietuvoje, Utenos rajone, 2,5 km į pietryčius nuo Kuktiškių. Ežero ilgis iš šiaurės vakarų į pietryčius - 0,64 km, plotis - iki 0,19 km. Altitudė 155,1 m. Krantai daugiausia neaukšti,sausi, vakaruose žemi,pelkėti, apaugę medžiais. Iš pietų ir vakarų supa Kuktiškių miškas, šiaurinėje pakrantėje plyti pievos ir dirbami laukai. Šiaurės vakaruose išteka upeliukas link už 60 m telkšančio Gilužio ežero (Vyžintos upės baseinas). Šalia įsikūręs Buitūnų kaimas. Pietine pakrante eina geležinkelis Švenčionėliai - Utena.

## Šaltiniai
Parlamento kalva

**Parlamento kalva** (, ) – neogotikinių rūmų kompleksas, esantis Kanados sostinės Otavos centre, pietiniame Otavos upės krante, dar vadinamas tiesiog **Kalva** (*The Hill*). Rūmuose įsikūręs ir posėdžiauja aukščiausias valdžios organas – Kanados Parlamentas. Parlamento kalva yra šalies istorijos ir architektūros paminklas, vienas labiausiai lankomų objektų Otavoje - kasmet čia užsuka apie 3 mln. turistų.

Parlamento aikštėje, Kanados provincijų ir teritorijų simbolių apsutyje, dega Amžinoji ugnis - šalies vienybės simbolis. Rytais prie Parlamento kalvos rūmų vyksta garbės sargybos keitimosi ceremonijos, pritraukiančios daug žiūrovų.

## Istorija
XVIII ir XIX a. pradžioje tai buvo karinės bazės vieta. Teritorijos plėtra į vyriausybės teritoriją prasidėjo 1859 m., kai karalienė Viktorija pasirinko Otavą britų valdomos kolonijos Kanados provincijos sostine. Šioje vietoje buvo statomi ir plėtėsi Parlamento ir įvairių departamentų pastatai. 1916 m. įvykęs gaisras sunaikino centrinį pastatą. Parlamento kalvos kompleksas įgijo šiuolaikinį vaizdą 1927 m., kai buvo užbaigtos Taikos bokšto statybos. 2002 m. visuose komplekso pastatuose pradėti vykdyti $1 mlrd. vertės renovacijos darbai, kuriuos tikimasi užbaigti iki 2028 m.

## Architektūra
Šonuose prie centrinio pastato (bloko) pristatyti rytinis ir vakarinis blokai, iškilę 1859-1895 m. laikotarpyje. Taikos bokštas yra pats aukščiausias parlamentinio komplekso statinys. Tai paminklas atminti kanadiečiams, žuvusiems Europos mūšiuose per Pirmąjį pasaulinį karą. Jis pastatytas vietoje gaisro sunaikinto Viktorijos bokšto.

Didžiausia iš visų Parlamento patalpų yra Konfederacijos salė arba Dviejų šimtų salė. Parlamento memorialiniuose rūmuose ant specialaus pjedestalo padėtoje didelėje atminimo knygoje surašyti vardai visų kanadiečių, kurie žuvo Europoje per abu pasaulinius karus.

## Šaltiniai

## Nuorodos

* Parlamento kalvos tinklalapis
Bad Girls (albumas)

**„Bad Girls“** – septintasis amerikiečių atlikėjos Donna Summer albumas, išleistas 1979 m. balandžio 25 d. „Casablanca Records“ kompanijos kaip dvigubas albumas. Per visą Donnos karjerą, tai jos geriausiai parduodamas albumas. Išviso 1979 m. „Billboard Hot 200“ sąrašo viršūnėje albumas išbuvo šešias savaites. Sėkmingiausi nr. 1 hitai: „Hot Stuff“ ir „Bad Girls“, o nr. 2 – „Dim All the Lights“. 

Albumas sulaukė teigiamų įvertinimų nuo kritikų, 1993 m. gruodžio 1 d. JAV albumas tapo dukart platininiu už 2 mln. albumo kopijų pardavimus. Kanados „RPM 100“ sąraše tris savaites išbuvo pirmoje vietoje. Daina „Bad Girls“ buvo nominuota Grammy geriausiam moters pop muzikos vokalo pasirodymo apdovanojimui, o „Dim All the Light“ – geriausiam disko muzikos įrašui, kaip ir pats albumas, nominuotas metų albumo apdovanojimui. 

## Dainų sąrašas
Visas dainas prodiusavo Giorgio Moroder ir Pete Bellotte, išskyrus „My Baby Understands“, kurią prodiusavo Donna Summer ir Juergen Koppers.

### Pirmoji pusė

# „Hot Stuff“ – 5:14
# „Bad Girls“ – 4:55
# „Love Will Always Find You“ – 3:59
# „Walk Away“ – 4:27

### Antroji pusė

# „Dim All the Lights“ – 4:40
# „Journey to the Center of Your Heart“ – 4:36
# „One Night in a Lifetime“ – 4:12
# „Can't Get to Sleep At Night“ – 4:45

### Trečioji pusė

# „On My Honor“ – 3:34
# „There Will Always Be a You“ – 5:07
# „All Through the Night“ – 6:01
# „My Baby Understands“ – 4:03

### Ketvirtoji pusė

# „Our Love“ – 4:51
# „Lucky“ – 4:37
# „Sunset People“ – 6:27
Alexander Mackenzie

**Aleksandras Makenzis** (; 1822 m. sausio 28 d. Škotijoje – 1892 m. balandžio 17 d. Toronte) – Kanados politikos veikėjas, 2–asis Kanados ministras pirmininkas (1873–1878). 

Makenzis gimė Škotijoje. Imigravo į Kanadą, kai buvo 19 metų ir apsigyveno Ontarijuje. Jo verslas klestėjo, todėl galėjo užsiimti ir kita veikla - pavyzdžiui, laikraščio „Lambton Shield“ redagavimu. 

1861 m. Makenzis buvo išrinktas į Kanados provincijos teisėkūros asamblėją kaip George Browno rėmėjas.

1867 m. Makenzis buvo išrinktas į naują Kanados rūmų liberalų partiją. Jis tapo partijos lyderiu (taigi opozicijos lyderiu).

1874 m. rinkimuose Makenzis ir liberalai laimėjo aiškia persvara. Jis buvo populiarus plačiojoje visuomenėje dėl savo demokratiškų idėjų.

Kaip premjeras Makenzis tęsė tautos kūrimo programą, kurią pradėjo jo pirmtakas. Jo vyriausybė įsteigė Kanados Aukščiausiąjį Teismą ir Kanados karališkąjį karo koledžą bei sukūrė Keewatino apskritį, kad galėtų geriau administruoti Kanados naujai įgytas Vakarų teritorijas. 

1878 m. rinkimuose Makenzio vyriausybė patyrė pralaimėjimą. Dar dvejus metus jis liko Liberalų partijos lyderiu, vėliau iki mirties buvo parlamento nariu.

## Nuorodos
* Bibliografija
* Bibliografija
* Nuotrauka

|-
John Austin

**Džonas Ostinas** (*John Austin*; 1790 m. kovo 3 d. – 1859 m. gruodžio 1 d.) – anglų teisininkas ir teisės filosofas.

## Biografija
Gimė pasiturinčioje vidurinės klasės atstovų šeimoje. 1806–1812 m. Ostinas tarnavo kariuomenėje karininko laipsnyje, 1818–1826 m. dirbo advokatu, 1826–1832 m. – Londono universiteto teisės mokslų profesoriumi ir 1834 m. – teisės dėstytoju Templyje. Kurį laiką dirbo valstybės tarnyboje, o 1820 m. vedė Sarah Taylor, kuri buvo jo įkvėpimo šaltinis; jiedu gyveno Prancūzijoje ir Vokietijoje iki 1848 m. revoliucijos, o paskui iki jo mirties Veibridže.

## Teisinis pozityvizmas
Ostinas yra pagrindinis ypatingo anglų analitinio teisinio pozityvizmo varianto, žinomo kaip „komandinė teisės teorija“, atstovas ir šalininkas. Svarbiausias ir įtakingiausias jo darbas *Jurispundencijos srities apibrėžimas* (; 1832) buvo parašytas iš įvadinės paskaitų kurso dalies. Anot Ostino komandos, taisyklės, kurios tampa įstatymais, turi būti bendros, jas turi leisti aukščiausias vadovas, arba suverenas. Suverenas yra vadovas, kurio įsakymams paprastai paklūsta didžioji dauguma, kuri savo ruožtu nėra įpratusi paklusti jokiam kitam individui ar grupei (suverenai gali būti arba individai, arba, kaip D. Britanijoje ir JAV, žmonių kolektyvai). Ostino politinė filosofija yra utilitaristinė, nors aiškiai priskiriama prie utilitaristinių taisyklių negu J. Benthamo. Kaip nuoširdus unitarizmo šalininkas, jis tikėjo dieviškuoju įstatymu, nustatytu utilitarinės dievybės.

## Šaltiniai
Kanados politinė sistema

**[[Kanada]]** yra federacinė parlamentinė konstitucinė monarchija. Valstybės vadovas – Didžiosios Britanijos karalius arba karalienė (šiuo metu Karolis III). Jam atstovauja penkeriems metams ministro pirmininko skiriamas generalgubernatorius (dab. Meri Saimon). Parlamentą sudaro Senatas ir Bendruomenių Rūmai. Senatą sudaro 105 nariai, kuriuos skiria generalgubernatorius. Bendruomenių Rūmus sudaro 338 nariai, jie renkami tiesioginiais rinkimais 4 metams. 

Vykdomoji valdžia priklauso Ministrų kabinetui, kurie skiria generalgubernatorius ministro pirmininko siūlymu. Ministrų kabinetui vadovauja ministras pirmininkas (dab. Markas Karnis). Ministras pirmininkas patvirtinamas generalgubernatoriaus, remiantis Parlamente daugumą turinčios partijos ar koalicijos siūlymu.

Kiekviena provincija turi vienų rūmų įstatymų leidybos susirinkimą, kurio narius penkeriems metams renka provincijos gyventojai. Provincijose Didžiosios Britanijos karaliui atstovauja  gubernatorius leitenantas, vyriausybės teikimu skiriamas generalgubernatoriaus. 

Teismų sistemą sudaro Aukščiausiasis Teismas, Federacinis teismas, Federacinis apeliacinis teismas, provincijų teismai.
Cliff Thorburn

**Klifas Torburnas** () – buvęs profesionalus Kanados snukerio žaidėjas. Pravardžiuotas „malūnėliu“ () dėl savo lėto, ryžtingo žaidimo stiliaus, jis laimėjo 1980 m. pasaulio snukerio čempionatą ir tapo pirmuoju moderniosios eros čempionu už Jungtinės Karalystės ribų ir iki šiol vieninteliu čempionu abiejose Amerikose. 1977 m. ir 1983 m. jis buvo užėmęs antrąją vietą, 1977 m. finale pralaimėdamas Džonui Spenseriui, o 1983 m. – Styvui Deivisui. 1983 m. čempionato antajame raunde, žaisdamas prieš Terį Grifitsą jis tapo pirmuoju žaidėju pasaulio čempionato istorijoje, surinkusiu didžiausią įmanomą taškų sumą vienu priėjimu () (147).

Torburnas 1981/82 m. sezone pasaulio reitinge buvo pirmoje vietoje, taip pat tris kartus (1983, 1985 ir 1986 m.) laimėjo Masters turnyrą, tapdamas pirmuoju žaidėju, tą padariusiu daugiau nei kartą ir apgynusiu šį titulą. Torburnas profesionalo karjerą baigė 1996 m. ir buvo įtrauktas į Kanados sporto šlovės muziejų.

## Titulai

* **Pasaulio snukerio čempionatas** – 1980
* Masters –  1983, 1985, 1986
* Škotijos Masters –  1985, 1986
* Goya Matchroom Trophy – 1985
* Kanados atvirasis snukerio čempionatas – 1974, 1978, 1979, 1980
* Kanados čempionatas – 1984-1987
Monrealio Pjero Elioto Triudo tarptautinis oro uostas

**Monrealio Pjero Elioto Triudo tarptautinis oro uostas** (, ), dažnai vadinamas trumpai **Monreal Triudo** – vienintelis Monrealio keleivinis oro uostas, veikiantis jo priemiestyje Dorvalyje, Kanadoje. Jis įsikūręs Monrealio saloje, apie 20 km nuo miesto centro. Iki 2004 m. oro uostas buvo vadinamas Tarptautiniu Monrealio Dorvalio oro uostu, kai buvo pervadintas buvusio Kanados ministro pirmininko Pjero Triudo garbei.

Monreal Triudo yra vienas iš kompanijos „Aéroports de Montréal“ administruojamų oro uostų: kitas - Monrealio Mirabelio oro uostas. Pastarasis turėjo pakeisti Dorvalį, tačiau pastaruoju metu apsiriboja krovinių pervežimu. Triudo oro uostas aptarnauja Didįjį Monrealį, gretimus Kvebeko rajonus, rytų Ontariją, taip pat kaimyninę JAV teritoriją – Vermonto ir šiaurės Niujorko valstijas. Oro uoste yra įsikūrusios Air Canada ir Air Transat oro linijos, apsistoja regioninės *Air Inuit*, *Porter Airlines*, pigių skrydžių *Sunwing Airlines* oro linijos.

Iš Monreal Triudo lėktuvai skraido į daugiau kaip 100 vietovių visame pasaulyje, penkiuose kontinentuose. Metinis keleivių srautas – 19,4 mln. (2018). Pagal Kanados transporto departamento duomenis, pagal užimtumą tai ketvirtas šalies oro uostas po Toronto, Kalgario ir Vankuverio.


The international jetty3.jpg|Viena iš naujų erdvių
YUL Marriott Hotel - U.S. Departures Sector.JPG|Viešbutis prie išvykimo į JAV sektoriaus
Aéroport de Montréal P.-E. Trudeau YUL (4495162257) (2).jpg|Prieigos
Embraer 190 - panoramio.jpg|Air Canada lėktuvas
Dorval, QC, Canada - panoramio.jpg|Išvykimo salė


## Nuorodos

* Oficiali svetainė
Nadkėrešas

**Nadkėrešas** () – miestas vidurio Vengrijoje, Pešto medėje, 15 km į šiaurės rytus nuo Kečkemėto. Praeina Kečkemėto–Ceglėdo plentas ir geležinkelis. Vystoma maisto (mėsos, vaisių ir daržovių perdirbimo), odos pramonė, baldų gamyba. Apylinkėse trykšta karštosios versmės, yra balneologinis kurortas. Veikia krašto muziejus, stovi XVIII–XIX a. evangelikų reformatų, XVIII a. katalikų bažnyčios.

2011 m. 85,6 % miesto gyventojų buvo vengrai, 1,9 % – čigonai.

## Istorija
Gyvenvietė rašytiniuose šaltiniuose minima nuo 1266 m. (kaip *Kalanguerusy*, vėliau – kaip *Qenrus, Keurus*), buvo Barų–Kalanų kunigaikščių žemėse.

XIX a. Nadkėrešas buvo prekybinis miestelis.

## Šaltiniai
Makas

**Makas** () – miestas pietų Vengrijoje, Čongrado medėje, 36 km į rytus nuo Segedo, Murešo dešiniajame krante, šalia Rumunijos sienos. Praeina Segedo–Arado plentas ir geležinkelis. Vystoma žemės ūkio mašinų gamyba, statybinių medžiagų, medienos apdirbimo, tekstilės, maisto (malimo) pramonė. Apylinkėse trykšta karštosios versmės, yra balneologinis kurortas. Šalia miesto – dideli gamtinių dujų telkiniai. Mako apylinkės yra svarbi žemės ūkio sritis – auginami svogūnai, česnakai, veisiami galvijai. Yra 2 muziejai, XVIII a. bažnyčia. Vyksta kasmetinė svogūnų šventė. Netoli Mako prasideda Kerešo–Marošo nacionalinis parkas.

2011 m. 89,4 % miesto gyventojų buvo vengrai, 1,6 % – čigonai.

## Istorija
Nuo XVII a. Makas buvo Vengrijos karalystės Čanado komitato sostinė. 1821 m. miestas nukentėjo nuo potvynio.

1847 m. Make gimė amerikiečių laikraščių leidėjas Džozefas Puliceris.

## Šaltiniai
Air Canada

**Air Canada** – didžiausia Kanados oro linijų bendrovė, įsikūrusi Monrealyje. Įkurta 1937 m. kaip *Trans-Canada Air Lines*, 1965 m. pervadinta į **Air Canada**. Air Canada padalinys Air Canada Express skirtas vietiniams skrydžiams, taip pat yra Air Canada Cargo, Air Canada Jetz ir Air Canada Rouge padaliniai.

XXI a. antrojo dešmtmečio pabaigoje Air Canada eksploatavo 189 lėktuvus, įskaitant Airbus A330, Boeing 767, Boeing 777 ir Boeing 787 Dreamliner, taip pat Airbus A320 (įskaitant A319, A320 ir A321), Boeing 737 MAX 8 ir Embraer E190 modelių lėktuvus. Air Canada kartu su padaliniais kasdien atlikdavo apie 1,6 tūkst. skrydžių.

## Sutartys
Air Canada yra pasirašiusi atvirojo kodo sutartis su šiomis oro linijų bendrovėmis:
* Adria Airways
* Aegean Airlines
* Aer Lingus 
* Air China
* Air India
* Air New Zealand
* All Nippon Airways
* Asiana Airlines
* Austrian Airlines
* Avianca
* Avianca Brazil
* Brussels Airlines
* Cathay Pacific
* Central Mountain Air
* Croatia Airlines
* EgyptAir
* Ethiopian Airlines
* Etihad Airways
* Eurowings
* EVA Air
* Gol Transportes Aéreos
* LOT Polish Airlines
* Lufthansa
* Middle East Airlines
* Scandinavian Airlines
* Singapore Airlines
* South African Airways
* SriLankan Airlines
* Swiss International Air Lines
* TAP Air Portugal
* Thai Airways
* Turkish Airlines
* United Airlines
* Virgin Australia

## Lėktuvai



## Šaltiniai
Julie Payette

**Žiuli Pajet** (; g. 1963 m. spalio 20 d. Monrealyje) – Kanados politikė, inžinierė, astronautė. Nuo 2017 m. spalio 2 d. užėmė Kanados generalgubernatorės postą – buvo ketvirtoji moteris ir šeštoji prancūzakalbė šios įstaigos istorijoje.

## Biografija

Po vidurinės mokyklos baigimo Monrealyje toliau mokėsi Didžiojoje Britanijoje, tarptautiniame Atlanto koledže (Šiaurės Velsas). Grįžusi į Kanadą, baigė elektrotechnikos studijas Makgilio universitete (Monrealis).

1986–1988 m. dirbo inžiniere kompanijoje „IBM Canada“, vėliau – Toronto universitete, kur dirbo prie didelio našumo kompiuterių kūrimo programos. 1991 m. dirbo IBM laboratorijoje Ciuriche (Šveicarija), 1992 m. - inžiniere kompanijoje „Bell-Northern Nortel Research“ (Monrealis). 

1992 m. priimta į Kanados kosmoso agentūros astronautų būrį, kur praėjo pilną parengimo programą. 1996 m. gavo leidimą skraidyti Kanados oro pajėgų reaktyviniais mokomaisiais lėktuvais, jai suteiktas kapitonės laipsnis. 1996 m. pradėjo treniruotis NASA Džonsono kosminiame centre. 1998 m. suteikta skrydžio specialistės kvalifikacija, paskirta į skrydžio ekipažą STS-96. 

Ji du kartus skrido į Tarptautinę kosminę stotį: 1999 m. su erdvėlaiviu „Discovery“  ir 2009 m. su „Endeavour“. Kosmoso erdvėje praleido daugiau kaip 25 dienas. Ji dirbo Kanados kosmoso agentūros vyresniąja astronaute, buvo skrydžių vadove NASA misijų centre Hiustone.

2013 m. liepos mėn. Ž. Pajet buvo paskirta Monrealio mokslų centro vyriausiąja operacijų pareigūne, o 2014 m. balandį tapo Kanados nacionalinio banko valdybos nare.

## Nuorodos

* Oficiali svetainė
Atelier Fontana - Le sorelle della moda

**Seserų Fontanų siuvykla**  () – Italijos televizijos miniserialas (rež. Riccardo Milani), kurį pirmą kartą per du vakarus – 2011 m. vasario 27 ir 28 d. – parodė kanalas Rai 1. Pagrindinius vaidmenis atlieka Alessandra Mastronardi, Anna Valle ir Federica De Cola. Tai tikrais faktais pagrįsta istorija apie tris seseris, tapusias garsių mados namų steigėjomis. 

Siužete pasakojama apie mados namus „Sorelle Fontana“ ir čia dirbusias tris Parmos provincijos siuvėjas. Jos išgarsėjo 1949 m. pasiuvusios vestuvinę suknelę, kurią vilkėdama garsi aktorė Linda Christian ištekėjo už Tyrone Power. Trijulės merginos tapo vienomis geidžiamiausių Holivudo žvaigždžių stilisčių. 

Trys seserys iš mažo Parmos priemiesčio kaimelio XX a. viduryje išvyksta laimės ieškoti į Romą. Jos turi mažai pinigų ir didelę svajonę įsteigti savo siuvyklą. Jos nugali sunkias kliūtis, o 1943 m. jų įkurti madų namai jau gerai žinomi. Ypač jie išgarsėja, kai savo vestuvinę suknelę užsisako garsi aktorė.

## Aktoriai
: *Aktorius – vaidmuo*
* Alessandra Mastronardi – Micol Fontana 
* Anna Valle –  Zoe Fontana
* Federica De Cola – Giovanna Fontana
* Anna Bonaiuto – motina Amabile
* Gianni Cavina –  Giovanni Fontana
* Marco Bocci –  Enrico Landi
* Marco Foschi –  Leonardo
* Massimo Wertmüller –  Mazzocchi
*  Massimo De Santis  –  Zoe vyras
* Hariett McMasters-Green –  Linda Christian
* Piera Degli Esposti –  princesė Caetani
*  Ariella Reggio –  senelė Zeide
* Micol Fontana – ji pati

## Šaltiniai

## Nuorodos

* mymovies.it
* movieplayer.it
* atelierfontana.rai.it
The Rise and Fall of Ziggy Stardust and the Spiders from Mars

**„The Rise and Fall of Ziggy Stardust and the Spiders from Mars“** (dažniausiai trumpinamas į **„Ziggy Stardust“**) – penktasis studijinis britų atlikėjo David Bowie albumas, išleistas 1972 m. birželio 16 d. Jungtinėje Karalystėje. Albume groja Bowio vadinamoji „the Spiders from Mars“ grupė, kurią sudaro Mick Ronson, Trevor Bolder bei Mick Woodmansey. Albumas buvo įrašytas „*Trident Studios*“ įrašų studijoje, kaip ir jo ankstesnis darbas „Hunky Dory“. Jis sulaukė palankaus kritikų vertinimo.

Šis Bowio albumas iš esmės yra apie naujai iškilusį jo alter ego – Ziggy Stardust, dvilytį biseksualų personažą, roko žvaigždę, kuri atlieka siuntinio "nežemiškos kilmės" būtybėms vaidmenį. Tokio veikėjo atsiradimui įtakos turėjo glamrokas bei seksualinių fantazijų ir tabu paieškos. Deividas šį vaidmenį pasiliko ir „*Ziggy Stardust*“ koncertiniam turui, kuris vyko tiek Anglijoje, tiek Šiaurės Amerikoje, tiek Japonijoje. Buvo sukurtas net filmas tokiu pačiu pavadinimu, kuris susideda iš 1973 m. koncerto montažų, tačiau išleistas tik po dešimtmečio. 

„UK Albums Chart“ sąraše Jungtinėje Karalystėje albumas pagal perkamumą užkopė į 5-tą vietą. O Amerikos „Billboard Top LPs & Tape“ sąraše 75-tą vietą. 2016 m. sausio duomenimis nuo albumo išleidimo dienos iš viso buvo parduota 7,5 milijonai kopijų visame pasaulyje
. 2017 m. dėl albumo svarbos istorine ir kultūrine prasme muzikai, buvo nutarta jį įtraukti į „National Recording Registry“ svarbių garsinių įrašų sąrašą.

## Tęsinys
Po sėkmingo pirmojo Zigio pasirodymo sekė kitas albumas, 1973 m. išleistas „Aladdin Sane“. Pasak paties Bowio, tai – "Zigis, keliaujantis į Ameriką" ir tai pirmasis albumas jo karjeroje, pajėgęs pasiekti 1-ąją vietą Jungtinės Karalystės rinkoje. Dauguma albumo dainų buvo parašyta Deividui keliaujant į Ameriką ir ten koncertuojant. 

## Dainų sąrašas
Visas dainas parašė David Bowie, išskyrus kur pažymėta.

### Pirmoji pusė

# „Five Years“ – 4:42
# „Soul Love“ – 3:34
# „Moonage Daydream“ – 4:40
# „Starman“ – 4:10
# „It Ain't Easy“ (Ron Davies) – 2:58

### Antroji pusė

# „Lady Stardust“ – 3:22
# „Star“ – 2:47
# „Hang On to Yourself“ – 2:40
# „Ziggy Stardust“ – 3:13
# „Suffragette City“ – 3:25
# „Rock 'n' Roll Suicide“ – 2:58

## Kūrybinė grupė
* David Bowie – vokalas, akustinė gitara, saksofonas
* Mick Ronson – elektrinė gitara, pianinas, pritariamieji vokalai, styginių instrumentų aranžuotės
* Trevor Bolder – bosinė gitara
* Woody Woodmansey – būgnai
* Rick Wakeman – klavesinas (dainoje „It Ain't Easy“)
* Dana Gillespie] – pritariamieji vokalai (dainoje „It Ain't Easy“)

**Techninis personalas**
* David Bowie – prodiusavimas
* Ken Scott – prodiusavimas, garso inžinerija, garso suvedimas

## Išnašos

## Šaltiniai
*
*
* 
*